open-index/open-wikipedia-markdown huggingface dataset:
אנז'לו גבריאל

**אנז'לו גבריאל בורז'ס דמאסנו** (בפורטוגזית: **Ângelo Gabriel Borges Damaceno**; נולד ב-21 בדצמבר 2004 בברזיליה שבברזיל) הוא כדורגלן ברזילאי המשחק בעמדת קשר הכנף בקבוצת א-נסר מליגת העל הסעודית.

## קריירת מועדונים
גבריאל גדל במחלקת הנוער של סנטוס מליגת העל הברזילאית. ב-25 באוקטובר 2020 ערך את הופעת הבכורה שלו בקבוצה הבוגרת של המועדון, בהפסד 1–3 לפלומיננסה במסגרת המחזור ה-18 בליגה לעונת . בסך הכל ערך תשע הופעות ליגה בעונה זו.

ב-28 באפריל 2021 ערך את הופעת הבכורה שלו בגביע ליברטדורס, בהפסד 0–2 לבוקה ג'וניורס במסגרת שלב הבתים של הטורניר לעונת .

ב-16 ביולי 2023 חתם גבריאל בצ'לסי. ב-8 באוגוסט 2023 הושאל לשטרסבורג לעונה אחת.

ב-3 בספטמבר 2024 חתם בא-נסר הסעודית.

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סנטוס
קטגוריה:כדורגלני צ'לסי
קטגוריה:כדורגלני שטרסבורג
קטגוריה:כדורגלני א-נסר
קטגוריה:ברזיליה: כדורגלנים
קטגוריה:ברזילאים שנולדו ב-2004
מושל ויומינג

**מושל ויומינג** (באנגלית: **Governor of Wyoming**) הוא המושל וראש הרשות המבצעת של מדינת ויומינג שבארצות הברית. המושל נבחר בבחירות ישירות וכלליות על ידי כל תושבי המדינה. המושל אחראי על אכיפת החוקים שמועברים בבית המחוקקים של ויומינג ועל קיום פסיקות מערכת בתי המשפט של המדינה. המושל הוא גם המפקד העליון של הכוחות המזוינים של המדינה ובסמכותו לעשות שימוש בכוחות אלו כדי לאכוף חוקים, לדכא מרידות ואלימות ולהדוף פלישה. בסמכותו של המושל לכנס את בית המחוקקים, לאשר את החוקים שהוא מעביר או להטיל עליהם וטו, ולהעניק חנינות.

מושל ויומינג הנוכחי הוא הרפובליקני מארק גורדון, שהושבע לתפקידו ב-7 בינואר 2019.

## הדרישות לתפקיד
* על המועמד להיות אזרח ארצות הברית.
* על המועמד להיות בן 30 לפחות.
* עליו להיות תושב ויומינג בעל זכות בחירה חמש שנים לכל הפחות לפני מועד הבחירות.
* נאסר עליו להחזיק בתפקידים או בעבודה אחרת בתשלום במשך תקופת כהונתו.

## בחירת המושל
משך כהונת המושל היא ארבע שנים. המושל המכהן יכול להיבחר מחדש לתקופת כהונה נוספת אחת, ובסך הכל יכול לכהן שמונה שנים בתקופה של 16 שנים. בוויומינג לא קיימת משרת סגן מושל, והבא בתור בסדר הירושה הוא מזכיר המדינה, שבמקרה בו נבצר מהמושל מלכהן בתפקידו, מכהן כמושל בפועל. במקרה של התפנות משרת המושל עקב התפטרות, הדחה או מוות, מושבע מזכיר המדינה כמושל לכל דבר ועניין.

## היסטוריה
טריטוריית ויומינג הוקמה ב-25 ביולי 1868. במשך שנות קיומה כיהנו בה עשרה מושלים, שמונו על ידי נשיא ארצות הברית. ב-10 ביולי 1890 התקבלה ויומינג כמדינה בארצות הברית. מאז כיהנו בה 33 מושלים, מתוכם 20 נבחרו מטעם המפלגה הרפובליקנית, 12 מטעם המפלגה הדמוקרטית, ומושל אחד ג'וזף קארי, נבחר מטעם המפלגה הדמוקרטית, אך במהלך תקופת כהונתו כמושל, הצטרף לשורות המפלגה הפרוגרסיבית.

ב-1869 העניקה טריטוריית ויומינג באופן זמני זכות הצבעה לנשים, כדי להשיג די מצביעים ולהפוך למדינה. ויומינג היא גם המדינה הראשונה שבה כיהנה מושלת. ב-4 בנובמבר 1924 נבחרו לראשונה שתי נשים בשתי מדינות למשרת המושל: נלי טיילו רוס במדינת ויומינג, ומרים א' פרגוסון בטקסס. רוס הושבעה לתפקיד ב-5 בינואר 1925, וכך זכתה להיות האישה הראשונה בתפקיד זה בהיסטוריה של ארצות הברית. כשבועיים לאחר מכן הושבעה לתפקידה פרגוסון. עד כה רוס היא האישה היחידה שכיהנה כמושלת ויומינג.

## רשימת מושלי ויומינג

## קישורים חיצוניים

* 
* חוקת ויומינג 
## ביאורים

*
הקבינט לשוויון מגדרי

**ועדת שרים לשוויון מגדרי** המוכרת כ-"**הקבינט לשוויון מגדרי**" הייתה ועדת שרים מיוחדת שהתקיימה בממשלת ישראל השלושים ושש. הוועדה הייתה האמונה על גיבוש מדיניות ואסטרטגיה למלחמה בפגיעות מיניות, טיפול בפערי שכר ודאגה לנשים מוחלשות.

## הקמת הוועדה
את הקמת הקבינט יזמה שרת התחבורה מרב מיכאלי, והיא אושרה בממשלת ישראל השלושים ושש ב-5 באוקטובר 2021. זאת כחלק מהדרישות של מפלגת העבודה בהסכמים הקואליציוניים.

על הקמת נמתחה ביקורת מצד גורמים שמרניים ובהם הארגונים תורת לחימה, "פורום הארגונים למען המשפחה" ו"שוברות שוויון".

## מבנה הקבינט בממשלת ישראל ה-36
ועדת השרים הורכבה מ-11 שרים, ועסקה בהתוויית מדיניות לקידום שוויון מגדרי, וביישום של כל תוכניות הממשלה הרלוונטיות, ובראשן התכנית למניעת אלימות נגד נשים.

בוועדה כיהנו 11 שרים לפי החלוקה המפלגתית הבאה:
* העבודה: 3 חברים (כולל היו"ר) -{בזיקה ליאיר לפיד}
* מרצ: 2 חברים -{בזיקה ליאיר לפיד}
* יש עתיד: 2 חברים
* כחול לבן: חברה אחת-{בזיקה ליאיר לפיד}
* ישראל ביתנו: חבר אחד-{בזיקה ליאיר לפיד}
* תקווה חדשה: 2 חברים -{בזיקה לנפתלי בנט}

## קישורים חיצוניים
* ועדת השרים לשווין מגדרי (שמג), באתר משרד ראש הממשלה

## הערות שוליים

קטגוריה:ועדות שרים
ImageNet

**ImageNet** הוא מאגר תמונות המיועד בעיקר למטרת מחקר בתחום הראייה הממוחשבת. המאגר מכיל כ-14,000,000 תמונות מתויגות המחולקות ל-20,000 קטגוריות שונות כאשר ל-1,000,000 מתוכן גם תחומות ("קופסאות"). התמונות אינן שייכות ל-ImageNet ונאספו מרחבי האינטרנט על ידי מתנדבים.

החל מ-2010 פרויקט ImageNet עורך תחרות בשם ImageNet Large Scale Visual Recognition Challenge (ILSVRC) שבה מתחרים מתכנתים ליצור את המסווג המדויק ביותר על מאגר של 1,000 מחלקות.

## היסטוריה
ImageNet הומצאה בשנת 2006 על ידי החוקרת פיי-פיי לי. בתקופה זאת, רוב החוקרים התרכזו דווקא בצד האלגוריתמיקה ופיתוח הארכיטקטורה. לי, לעומת זאת, רצתה לשפר את הנתונים שעליהם מאמנים את המודלים. בשנת 2007, נפגשה לי עם פרופסור כריסטיאנה פלבוים, אחת מיוצרות WordNet, והתייעצה איתה בנוגע ליצירת ImageNet. כתוצאה משיחה זאת, החליטה לי להקים את ImageNet והתבססה על WordNet על מנת ליצור אותו. לי הציגה את ImageNet ב-Conference on Computer Vision and Pattern Recognition (CVPR) בפלורידה בשנת 2009.

## השפעה על תחום הלמידה העמוקה
ההשפעה של ImageNet על תחום הלמידה העמוקה גדולה. בזכות התחרות של הפרויקט ILSVRC הומצאו AlexNet, VGG, GoogLeNet ו-ResNet כאשר כל אחת מהן השיגה שיפור ברמת הדיוק.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בינה מלאכותית
קטגוריה:אלגוריתמים
קטגוריה:למידת מכונה
קטגוריה:מאגרי מידע
קטגוריה:מאגרי תמונות
עצרת הכוחות הדמוקרטים של גינאה

**עצרת הכוחות הדמוקרטים של גינאה** (בצרפתית: **Rassemblement des forces démocratiques de Guinée** או **Mouvement des Forces démocratiques de Guinée**) הייתה קבוצת מורדים שפעלה בגינאה בשנים 1996–2001.

## היסטוריה
הארגון נוצר בשנת 1996 על ידי קצינים וחיילים מגינאה שנמלטו לליבריה לאחר שנכשלו בניסיון הפיכה נגד נשיא גינאה לנסנה קונטה באותה שנה.

קבוצה זו יוצגה בתקשורת על ידי אדם שהזדהה בשם מוחמד לאמין פופאנה, אך זהותו מוטלת בספק.

קבוצת המורדים פעלה בגינאה ובליבריה, והם מנו 1,800–5,000 חיילים.

תומכיהם היו החזית המהפכנית המאוחדת ולכאורה גם ממשלות בורקינה פאסו, לוב וליבריה.

פעילות הארגון הגיעה לשיאה מספטמבר 2000 עד מרץ 2001, אז הם יצאו בסדרת התקפות נגד מוסדות ממשלת גינאה ופקידיה בערים ועיירות בדרום המדינה, וניסו לגרום למלחמת אזרחים. כוחות צבא מגינאה תקפו את חיילי הארגון בשטחה של ליבריה, ואף פגעו בחיילי המדינה.

פגישה שנערכה בין נציגי גינאה וליבריה במסגרת הקהילה הכלכלית של מדינות מערב אפריקה הצליחה למנוע מהסכסוך להפוך למלחמה כוללת.

## הערות שוליים

קטגוריה:גינאה: היסטוריה
קטגוריה:מרידות
סאב ארבן

**דניאל וירגיל מייסונוב** (באנגלית: **Daniel Virgil Maisonneuve**; נולד ב-22 באוקטובר 1999), הידוע בשם הבמה **סאב ארבן** (**Sub Urban**), הוא זמר, מפיק מוזיקלי ופזמונאי אמריקאי.

## ביוגרפיה
מייסונוב נולד ב-22 באוקטובר 1999, בעיר נייאק  שבניו יורק, לאב קנדי-צרפתי ולאם טאיוואנית. הוא גדל בפרברי העיר ריג'ווד  שבניו ג'רזי, ובגיל 15 התחיל להפיק מוזיקה. הוא למד נגינה בפסנתר קלאסי בגיל 6, אך הפסיק בטענה ש"נמאס לו מלנגן יצירות של אנשים אחרים". בסתיו 2016, מייסונוב עזב את התיכון על מנת לפתח קריירה מוזיקלית, ו"בודד" את עצמו כדי לעבוד על הקלטות דמו ושירים שונים. שירו הפופולרי ביותר מאותה תקופת בידוד עצמי היה "Cradles", שהתפרסם לאחר שזכה לפופולריות רבה ברשת החברתית טיקטוק.

בשנים 2014 ו-2018 מייסונוב שיתף פעולה פעמים רבות עם המפיק המוזיקלי הבריטי DNMO, בשירים כדוגמת "Sick of You" ו-"Broken". מייסונוב אמר כי "מרבית ההשראה שלו הגיעה מאמנים כמו קיי. פליי , EDEN , אריס, ורזצ'ה , ג'וג'י, Cage the Elephant ו-NoMBe ".

ב-13 במרץ 2020, מייסונוב הוציא לאור את המיני-אלבום הראשון שלו, *Thrill Seeker*, שעל אחד משיריו, "Freak", עבד בהשתתפות זמר ההיפ-הופ הדרום קוריאני REI AMI.

מייסונוב והזמרת-יוצרת ההולנדית נאז  היו אמורים לפתוח את סיבוב ההופעות "K-12 Tour" של הזמרת מלאני מרטינז, אך סיבוב ההופעות נדחה, ובהמשך בוטל, בשל מגפת הקורונה.

## דיסקוגרפיה
### מיני-אלבומים

### סינגלים

### וידאו קליפים

### כתיבת שירים

## סיבובי הופעות
### הופעות מרכזיות
* 2021: "Virgil's Mania Tour starring Sub Urban and Bella Poarch"

### הופעות חימום
* 2019–2020: מלאני מרטינז – "K-12 Tour"

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:זמרים-יוצרים אמריקאים
קטגוריה:זמרי פופ אמריקאים
קטגוריה:טיקטוקרים אמריקאים
קטגוריה:מוזיקאים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1999
סקודה הודו

**סקודה אוטו הודו Pvt בע"מ** (באנגלית: **.Škoda Auto India Pvt Ltd**; בהינדי: **स्कोडा ऑटो इंडिया**) היא יצרנית ומייבאת מכוניות הודית, שבסיסה באוראנגאבאד שבמחוז מהאראשטרה שבהודו. היא הוקמה על ידי סקודה בשנת 2001 כחברת הבת שלה, המייצרת את רכבי סקודה להודו.

## היסטוריה
הסקודה אוקטביה הייתה המכונית הראשונה של סקודה ששווקה בהודו, היא זכתה להצלחה רבה עקב מחיר זול ועלות תיקונים נמוכה. היא שווקה בהתחלה עם מנוע טורבו-דיזל.

ב-7 באוקטובר 2019 הודיעה קבוצת פולקסווגן הודו על מיזוג שלוש חברות הבת שלה הממוקמות בהודו, פולקסווגן הודו, קבוצת פולקסווגן הודו וסקודה אוטו הודו לחברה אחת בשם סקודה אוטו פולקסווגן הודו Pvt בע"מ עם מטה בפונה.

## דגמים
### דגמים נוכחיים
* סקודה סופרב (משנת 2004)
* סקודה אוקטביה (משנת 2002)
* סקודה ראפיד (משנת 2011)
* סקודה קושאק (משנת 2021)
*סקודה סלביה (משנת 2022)

### דגמים ששווקו לשעבר בהודו
* סקודה אוקטביה קומבי (2005–2008)
* סקודה פאביה (2008–2013)
* סקודה לורה (2005–2013)
* סקודה יטי (2010–2017)
* סקודה קודיאק (2017–2020)
* סקודה קארוק (2020–2021)

## מפעלים, רשתות שיווק ומכירות
סקודה הודו מרכיבה את המכוניות שלה במפעל בפאתי אוראנגאבאד, עם תפוקת ייצור שנתית של 89,000 כלי רכב בערך. ייצור הסקודה פאביה הסתיים בשנת 2013 עקב מכירות נמוכות ועלות הרכבה גבוהה. לסקודה הודו 103 אולמות תצוגה ו-102 קווי שירות על פני 81 ערים ברחבי הודו.

### נתוני מכירות

## קישורים חיצוניים
* 

## הערות שוליים

+
קטגוריה:יצרני רכב הודיים
+
פנימיית עין כרמית

**פנימיית עין כרמית** היא פנימייה חינוכית הממוקמת בסמוך לשכונת עין כרם שבירושלים ולמאגר בית זית. הפנימייה הוקמה בשנת 2001 ומנוהלת, נכון ל-2021, כממשיכת דרכה של פנימיית "כרמית" שכבר לא קיימת, על ידי האגודה לקידום החינוך ירושלים. בפנימייה מתחנכים כ-130 חניכים בגילאי 12–18 (שכבות ז'–יב'). מנהל "עין כרמית" הוא אלון סגיר.

חניכי הפנימייה לומדים בבית ספר אזורי עין כרם. בנוסף על כך, בפנימייה עצמה מופעלים מרכז למידה בשעות אחר הצהריים, משק חקלאי, מועדון חברתי, חוגים (כגון מוזיקה, תיאטרון, אמנות וכו') ועידוד התנדבות. חניכי הפנימייה מתנדבים במסגרות רבות, ובהן אלווין ישראל, בית אבות בקריית מנחם ובשימור הטבע באזור עין כרם. בנוסף על המדריכים העובדים במקום, פועלים בו גם מתנדבי שנת שירות מטעם התנועה הקיבוצית.
ומורים חיילים מטעם חיל החינוך והנוער.

בשנת 2017 זכתה הפנימייה בפרס החינוך מהמינהל לחינוך התיישבותי פנימייתי. אחת מבוגרותיה הבולטות של הפנימייה היא שרת הקליטה בממשלת ישראל השלושים ושש פנינה תמנו-שטה.

## קישורים חיצוניים
* 

## הערות שוליים

קטגוריה:ישראל: פנימיות
קטגוריה:עין כרם
קטגוריה:ירושלים: מוסדות חינוך
קטגוריה:מוסדות האגודה לקידום החינוך ירושלים
Beautiful (שיר של באזי)

"**Beautiful**" הוא שיר של הזמר האמריקאי באזי, שבתחילה הופץ באמצעות הוצאה עצמית באופן דיגיטלי ב-2 ביולי 2017. השיר נכלל מאוחר יותר כרצועה ה-13 באלבום, *[[Cosmic]]*, אשר יצא לאור ב-12 באפריל 2018. גרסה מחודשת לשיר, ובה נכללה הזמרת-יוצרת הקובנית-אמריקאית קמילה קביו הופצה ב-2 באוגוסט 2018.

## מיקומי שיא

## נתוני מכירות

## גרסה מחודשת עם קמילה קביו

גרסת הדואט בהשתתפות הזמרת האמריקאית-קובנית קמילה קביו יצא לאור ב-2 באוגוסט 2018.

### הצלחה מסחרית
גרסת הדואט הגיעה למקום ה-26 בבילבורד הוט 100, למקום ה-33 בבריטניה וה-35 בקנדה. בעולם, השיר הגיע למקום השני במלזיה ובניו זילנד, למקום השלישי בלבנון ובסינגפור, למקום הרביעי בבלגיה וברומניה, ובמקומות שונים הגיע השיר למצעדי הטופ 40.

### וידאו קליפ
הקליפ ל-"Beautiful" בהשתתפות קביו יצא ב-15 באוקטובר 2018, בבימויו של ג'ייסון קניג.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:סינגלים מ-2018
קטגוריה:שירי קמילה קביו
קטגוריה:דואטים
קטגוריה:שירים באנגלית
קטגוריה:שירים שנכתבו על ידי קמילה קביו
קטגוריה:בלדות פופ
קטגוריה:בלדות R&B עכשוויות
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:שירי פלטינה משולשת באוסטרליה
קטגוריה:שירי פלטינה משולשת בברזיל
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:סינגלים בהוצאת אטלנטיק רקורדס
קטגוריה:שירי באזי
טטאקי

**טטאקי** (ביפנית: **たたき**, בתרגום לעברית: **לחבוט** או **לקצוץ**) היא שיטת הכנה של דגים או בשר שמגיעה מהמטבח היפני.
## הכנה
בשיטת הטטאקי, הבשר או הדג נצרבים לזמן קצר מאוד על להבה חמה או במחבת, ולאחר מכן ניתן לכבוש אותם בחומץ, לפרוס אותם לפרוסות דקות ולתבל בג'ינג'ר טחון (קציצתו של הג'ינג'ר היא מקור השם "טטאקי"). אוכל שמבושל בצורה כזו יכול להיות מוגש גם עם רוטב סויה וקישוטים נוספים, בדומה לסשימי.

מקור השיטה במחוז טוסה, כיום חלק ממחוז קוצ'י, שם נעשה בה שימוש כדי לבשל דגי בוניטו. לפי האגדה, השיטה פותחה על ידי סאקאמוטו ריומה, סמוראי מורד מהמאה ה-19, שלמד מהמתיישבים הזרים בנגסאקי את השיטה האירופאית של צליית בשר.

## קישורים חיצוניים

## הערות שוליים

קטגוריה:המטבח היפני
קטגוריה:שיטות בישול
לידת הבתולה (פייטרו לורנצטי)

"**לידת הבתולה**" הוא ציור של הצייר האיטלקי, בן העיר סיינה, פייטרו לורנצטי, המתוארך לסביבות השנים 1335–1342, ומתאר את לידת מרים, אם ישו. הציור נמצא כיום באוסף המוזיאון של קתדרלת סיינה באיטליה.

הציור עיטר במקור את המזבח שהוקדש לסאבינוס הקדוש  בקתדרלה. הוא הוזמן כחלק מסדרה של תיאורים של חיי מרים, ששובצו בארבעה מזבחות המוקדשות לקדושים פטרוני העיר. אלה כללו עבודות מאת סימונה מרטיני (1333), ליפו ממי ואמברוג'ו לורנצטי (1342). בנוסף כלל עיטור הכנסייה גם ציור לידה (1531), המפורק כיום ומיוחס לברטולומאו בולג'יני , וכן ה"מאסטה" מאת דוצ'ו.

העבודה היא טריפטיכון, המצויר בצבעי טמפרה על לוח עץ. עם זאת, שלושת חלקי הציור מתארים את אותו חלל. לורנצטי עושה שימוש בפרספקטיבה, המתבטאת בתיאור הרצפות ובתיאור האדריכלי של החלל. תקרת החדר מעוצבת כסדרה של קמרונות צולבים, המעוטרים בכוכבים. בפנל המרכזי מופיעה אנה הקדושה, שוכבת על מיטה. לצידה דמות נשית המשוחחת איתה. בתחתית הפנל מתוארות שתי נשים הרוחצות את מרים התינוקת. בפנל השמאלי מופיע יהויקים הקדוש, המאופיין בהילה. בפנל הימני מתוארות שתי נשים המחזיקות אביזרי רחצה.

## קישורים חיצוניים

קטגוריה:פייטרו לורנצטי: ציורים
קטגוריה:ציור גותי
קטגוריה:סיינה: יצירות אמנות
קטגוריה:ציורים מהמאה ה-14
קטגוריה:ציורי טמפרה
קטגוריה:הברית החדשה בתרבות ובאמנות
קטגוריה:לידת הבתולה
קטגוריה:טריפטיכון
Paradise (שיר של באזי)

"**Paradise**" (בעברית: "**גן עדן**") הוא סינגל של הזמר האמריקאי באזי, שיצא, על ידי אטלנטיק רקורדס, ב-4 באפריל 2019. הסינגל הופיע במיקסטייפ הראשון של באזי, *Soul Searching*.

נכון לאוקטובר 2021, השיר הושמע למעלה מ-419 מיליון פעמים בספוטיפיי.

## ביקורת
קלואי גליקה, מ-*Uproxx*, אמרה כי השיר הוא "המנון פופ [שיש בו] אושר רומנטי". מדליין רוט, מ-MTV, אמרה שהשיר הוא "המנון אופורי הולם ברוח הלהיטים הקודמים שלו, 'Mine' ו-'Beautiful'".

## וידאו קליפ
הווידאו קליפ, שבויים במקסיקו סיטי, בבימוי של בון דיוק, הועלה לחשבון היוטיוב של באזי ב-4 באפריל 2019. נכון לאוקטובר 2021, הווידאו קליפ נצפה למעלה מ-27 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי באזי
קטגוריה:בלדות פופ
קטגוריה:סינגלים בהוצאת אטלנטיק רקורדס
קטגוריה:שירים באנגלית
Inside Out (שיר של קמילה קביו)

**Inside Out** (בעברית: **מבפנים החוצה**) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך אלבום האולפן הראשון שלה, *[[Camila]]*. השיר יצא לאור ב-12 בינואר 2018, על ידי חברות התקליטים אפיק רקורדס וסייקו מיוזיק, ביחד עם שאר שירי האלבום. "Inside Out" הוא שיר פופ לטיני, המבוצע באנגלית וספרדית.

השיר הגיע למקום ה-92 במצעד הסינגלים שבפורטוגל.

## רקע וכתיבה
השיר נכתב על ידי קמילה קביו, בריטני האזארד, פרנק דוקס, לואי בל, טיילר ויליאמס וקאן גונשברק והופק על ידי פרנק דוקס, טי-מינוס ולואי בל. באטלנטיק ביקרו את השיר בצורה חיובית, תוך שהחמיאו לשירתה של קביו. במגזין רולינג סטון סקרו את השיר גם כן, תוך שהשוו אותו ל-"She Loves Control", שנכלל ב-*[[Camila]]*, גם כן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
האודיו הרשמי של השיר פורסם ב-12 בינואר 2018, בערוץ היוטיוב הרשמי של קמילה קביו וזכה להצלחה כאשר צבר למעלה מ-8.3 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי סטארה
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קמילה קביו
קטגוריה:שירי זהב בברזיל
לנאקספו

ממוזער|235x235 פיקסלים|דגם של Expoforum בלנאקספו
**לנאקספו** (ברוסית: **Ленэкспо**) הוא מתחם תערוכות בסנקט פטרבורג שבצפון רוסיה, ממוקם בקצה הדרום מערבי של האי וסילייבסקי ברובע גאבן ההיסטורי שלחופי המפרץ הפיני. זהו אחד ממרכזי התערוכות הגדולים ברוסיה ונחשב לגדול ביותר במחוז הפדרלי הצפון מערבי לפני פתיחת מתחם **[[אקספופורום]]** בגבעות פולקובו ברובע ההיסטורי של פולקובסקויה.

מאז 2020 היווה בית חולים שדה לחולי קורונה.

## היסטוריה
התוכניות הראשונות לפיתוח חלק זה של האי וסילייבסקי, שבו נמצא כיום מתחם התערוכות, מתוארכות לעשור הראשון של המאה ה-20. לפני מהפכת 1917 תוכנן לבנות כאן בניינים לאקדמיה למדעים: בניין מגורים, מכון לומונוסוב ואנדרטה לזכר לומונוסוב. בהמשך תוכנן לארח תערוכה בהיקף נרחב של התערוכה הבינלאומית להמצאות ושיפורים. עם זאת, פרויקטים אלה לא יושמו בשל המצב הפוליטי והכלכלי הקשה במדינה.

הרעיון ליצור מתחם תערוכות באי וסילייבסקי הוחזר באמצע המאה ה-20. הוחלט לערוך כאן תערוכה בינלאומית "אינריבפרום-68". בשנת 1963 נוספה לאי שטח נוסף, עליו בשנת 1968 נחנכו ביתני לנאקספו. בשנים שלאחר מכן הפכה לנאקספו למקום קבע לאירועים ותערוכות שונות בעיר לנינגרד.

בשנות ה-80 של המאה ה-20 נבנה ביתן תערוכות חדש בן שלוש מפלסים עם אולם כנסים ומסעדה לתערוכת אינריבפרום-90.

ב-1 בנובמבר 2011 רכשה אקסופורום את כל תחום התערוכות והסימנים המסחריים של לנאקספו, וגם שכרה את מתחם התערוכות עצמו עד 2014.

בשנת 2014, ליד נמל התעופה פולקובו והעיר פושקין בגבעות פולקובו ברובע פולקובסקויה ההיסטורי, הושק מרכז כנסים ותערוכות חדש של אקספופורום, שנועד להחליף את לנאקספו המיושן.

לנאקספו היה מקום האירוח של פורום סנקט פטרבורג הבינלאומי לכלכלה בשנים 1997–2015.

במהלך מגפת הקורונה ברוסיה, באביב 2020, תוך שבועיים בלבד, הוצב מתחם התערוכות לנאקספו לבית חולים שדה, לקליטת חולי קורונה. בשל עומס היתר על מערכת הבריאות המקומית. לכן ב-18 ביוני 2020, מושל סנקט פטרבורג אלכסנדר בגלוב הודיע כי חלק ממיטות האשפוז במתחם יצוידו מחדש לקליטת חולים בדרגת חומרה בינונית. בסך הכל נפרסו 2,500 מיטות.

## קישורים חיצוניים

* 
* מרכז אקספופורום

## הערות שוליים

קטגוריה:סנקט פטרבורג: כלכלה
קטגוריה:סנקט פטרבורג: מבנים
קטגוריה:סנקט פטרבורג: אולמות קונצרטים
קטגוריה:רוסיה: מרכזי תערוכות, ירידים וכנסים
קטגוריה:סנקט פטרבורג: חברות
קטגוריה:סנקט פטרבורג: בתי חולים
Be Alright (שיר של דין לואיס)

"**Be Alright**" הוא סינגל של הזמר-יוצר האוסטרלי דין לואיס. השיר יצא ב-29 ביוני 2018 כסינגל מוביל מתוך אלבום האולפן הבכורה של לואיס, *A Place We Knew*.

נכון ליוני 2025, השיר הושמע קרוב ל-2 מיליארד פעמים בספוטיפיי.

## וידאו קליפ
הווידאו קליפ של השיר, שצולם במקסיקו סיטי וביום על ידי ג'סי היל, יצא לראשונה ב-12 ביולי 2018. נכון לאוקטובר 2021, הווידאו קליפ נצפה למעלה מ-170 מיליון פעמים.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
שרי שאנן

**שרי שאנן** הוא קצין צה"ל במילואים בדרגת אלוף-משנה, פיקד על בית הספר לתותחנות שדה ושימש נספח צה"ל בשווייץ עם אחריות ליוון ואיטליה.
כיום משמש כסמנכ״ל בכיר במטה אלביט מוביל את השיווק והפיתוח העסקי במספר מדינות אירופה.

## ביוגרפיה
שאנן התגייס לחיל התותחנים בפברואר 1973 והוכשר כמשנה טכני. לאחר קורס קציני חת"ם שירת בגדוד 402. הוא היה חבר במשלחת צה"ל לארצות הברית לקראת קליטת טילי הלאנס ושירת בגדוד המנפץ. לאחר מכן עבר לגדוד 411, שירת בתפקידי הדרכה בביסל"ת בהם ראש ענף מפקדים ומפקד קורס קציני שיתוף ארטילרי, וסיים תואר ראשון במדע המדינה באוניברסיטת בר-אילן. בשנים 1984–1986 פיקד על גדוד 411. לאחר מכן מונה לסגן מפקד אגד ולמפקד עוצבת התקומה, אגד ארטילרי במילואים. ב-1993 מונה למפקד ביסל"ת, בתקופתו הועבר בסיס הטירונים של התותחנים משבי שומרון לשבטה. בהמשך שירותו שימש מפקד התותחנים הפיקודי של פיקוד המרכז. ב-1999 מונה לנספח צה"ל בשווייץ עם אחריות ליוון ואיטליה וכיהן בתפקיד עד שחרורו ב-2003.

לאחר שחרורו כיהן כסמנכ"ל שיווק אירופה בחברת אלישרא.

כיום משמש כסמנכ״ל בכיר במטה אלביט מערכות. מוביל את הפיתוח העסקי, השיווק והאסטרטגיה במספר מדינות אירופה.

## הערות שוליים

קטגוריה:מפקדי גדודים בחטיבה 282
קטגוריה:מפקדי תותחנים פיקוד המרכז
קטגוריה:מפקדי בית הספר לתותחנות שדה
קטגוריה:מפקדי אגד ארטילרי 213
קטגוריה:אלופי-משנה בצה"ל
קטגוריה:נספחים צבאיים ישראלים בשווייץ
קטגוריה:מפקדי עוצבת התקומה
קטגוריה:ישראלים שנולדו במאה ה-20
יואנסוס

**יואנסוס** (בלטינית: **Iohannes**; המאה ה-4 – יוני או יולי 425) היה קיסר האימפריה הרומית המערבית בין השנים 423–425.

במותו של קיסר רומא המערבית, הונוריוס, קיסר רומא המזרחית תאודוסיוס השני היסס בלהכריז על מות דודו. בזמן שברומא המערבית הייתה באינטררגנום, קסטינוס אשר היה פטריקיוס בתקופתו של הונוריוס הכתיר אדם בשם יואנסוס כקיסר.

## ביוגרפיה
יואנסוס בזמן הפיכתו לקיסר היה פריסימסריוס נוטריורום (*primicerius notariorum)* או עובד ציבור. ההיסטוריון פרוקופיוס תיאר אותו כ"עדין, בעל מימון רב ובעל יכולת לבצע מעשים אמיצים". ובניגוד לשושלת התאודוסיאנית גילה יואנסוס סבלנות אל כל זרמי הנצרות.

כבר מהכתרתו, היה מעמדו של יואנסוס כקיסר לא יציב. בגאליה הפרפקט הפרטוריאני של יואנסוס נרצח לאחר מרידה של החיילים, ובאפריקה גנרל בשם בוניפטיוס עצר צי שסחב תבואה שהיה אמור להגיע לרומא.

"אירועי שלטונו של יואנסוס לא ברורים כמו מקורו", כותב ג'ון מתיוס, ולאחר מכן מספק רשימה של פעולותיו הידועות של השליט בפסקה אחת. יואנסוס הוכרז ברומא ומשחקים פראטוריאנים סופקו. לאחר מכן העביר יואנסוס את בסיס הפעילות שלו לרוונה, בידיעה שהאימפריה המזרחית תפגע מכיוון זה. יש אזכור למסע נגד אפריקה, אך גורלה, שנחשב ללא הצלחה, אינו מתועד. בגאליה נראה שהוא הגיש אנשי דת לבתי משפט חילוניים.

יואנסוס קיווה שיוכל להגיע להסכם עם הקיסר במזרח, אך כאשר תאודוסיוס השני העלה את בן דודו ולנטיניאנוס השלישי, קודם לקיסר, לאחר מכן לאוגוסטוס (ללא ספק מהשפעת אמו של ולנטיניאנוס גאלא פלקידיה), הוא ידע שהוא יכול היה לצפות רק למלחמה. בסוף שנת 424, נתן לאחד מעוקביו הצעירים והמבטיחים ביותר, אטיוס, משימה חשובה. אטיוס, מושל הארמון באותה תקופה, נשלח להונים, איתם חי כבני ערובה קודם לכן, כדי לבקש עזרה צבאית.

בזמן שאטיוס נעדר, צבא האימפריה המזרחית עזב את סלוניקי לכיוון איטליה, ועד מהרה חנה באקוויליה. למרות שהמקורות העיקריים מציינים כי רוונה נפלה לתקיפתם – יוחנן מאנטיוכיה סיפר כי רועה צאן הוביל את צבאו של הגנרל אספר בבטחה בין הביצות שהגנו על העיר. סטיוארט אוסט סבור כי אביו של אספר, ארדבוריוס, שנתפס על ידי יואנסוס,שכנע את חיל המצב של רוונה לבגוד בעיר. הקיסר יואנסוס הובא לאקוויליה שם תחילה נחתכה ידו, אחר כך הוא הוצג לאנשים רכוב על חמור בהיפודרום כעלבון. לאחר עלבונות ופציעות נוספות, נערף ראשו של יואנסוס בסביבות יוני 425.

שלושה ימים לאחר מותו של יואנסוס, שב אטיוס בראש צבא הוני גדול. לאחר התכתשויות, פלקידיה, בנה ולנטיניאנוס ואטיוס הגיעו להסכמה שביססה את הנוף הפוליטי של האימפריה הרומית המערבית לשלושים השנים הבאות. ההונים שולמו ונשלחו הביתה, בעוד אטיוס קיבל את התפקיד מגיסטר מיליטום. ההיסטוריון אדריאן גולדסוורת'י כתב כי "נדרשה מערכה מאומצת של גורמים חזקים של הצבא והצי המזרח-רומאי, בנוסף למינון הוגן של בגידה", כדי להביס את יואנסוס.

## קישורים חיצוניים

קטגוריה:קיסרי רומא
קטגוריה:אישים שהוצאו להורג
קטגוריה:נפטרים ב-425
עמית גיא

**ישראל עמית גיא גולדברגר** הוא קצין צה"ל בדרגת אלוף-משנה, המשמש כנספח צבאי בארגנטינה. לשעבר מפקד בית הספר לתותחנות שדה.

## ביוגרפיה
גיא התגייס ב-1998 לחיל התותחנים ושירת כלוחם וכקצין במערכי החיל. הוא שירת ביחידה 5252 (יחידת הכטב"מים של החיל) ושימש בה קצין אג"ם, הוא מונה להקים את הפלוגה הייעודית ביחידה של כטב"מים טקטיים (לימים "רוכב שמיים") ופיקד עליה במבצע עופרת יצוקה עת השתתפה בלחימה ברצועת עזה. שימש קצין אג"ם של עוצבת עמוד האש בדרגת רס"ן, ב-2014 קודם לדרגת סא"ל ומונה למפקד גדוד 411 באגד ארטילרי 282, תפקיד בו שימש עד 2016. לאחר מכן שימש קצין אג"ם של חיל התותחנים. כאלוף-משנה שימש מפקד מרכז איסוף ותמרון באש במל"י.

באוגוסט 2021 מונה גיא למפקד ביסל"ת. ביוני 2023 סיים את תפקידו בביסל"ת והוחלף בדוד גטניו.

גיא משמש כנספח צבאי בצ'ילה. במאי 2025 הודיעה שגרירות ישראל בצ'ילה כי גיא יעזוב את צ'ילה ויעבור למדינה אחרת במרחב, כאשר גיא עבר לשגרירות ישראל בבואנוס איירס עקב ההתדרדרות היחסים בין המדינות.

## הערות שוליים

קטגוריה:מפקדי גדודים בחטיבה 282
קטגוריה:מפקדי בית הספר לתותחנות שדה
קטגוריה:יחסי ישראל–צ'ילה
קטגוריה:נספחים צבאיים ישראלים בארגנטינה
קטגוריה:אלופי-משנה בצה"ל
קטגוריה:ישראלים שנולדו במאה ה-20
הר פיירווד'ר (אנטארקטיקה)

**הר פיירווד'ר** (באנגלית: **Mount Fairweather**) הוא הר נישא בהרי המלכה מוד, באזור חוף אמונדסן של שטח חסות רוס, שבאנטארקטיקה.

גובהו של ההר 1,865 מטרים מעל פני הים. הר פיירווד'ר הוא ההר ה-1,357 בגובהו באנטארקטיקה.

ההר מתנשא מעל ראשו של קרחון סומרו.

ההר ממוקם 7 קילומטרים צפונית-מזרחית מהר שוויל.

## היסטוריה
### מקור השם

שמו של ההר ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד, שנערכה בעונת המחקר (הקיץ האנטארקטי) 1963 – 1964.

כאשר משלחת הסקר חקרה את אזור ההר, היה מזג האוויר טוב במיוחד, באופן יוצא דופן, ומכאן שמו של ההר.

"פיירווד'ר" (Fairweather) באנגלית משמעו "מזג אוויר נוח" או "מזג אוויר נאה".

## לקריאה נוספת

• Paulsen, T. S., Encarnación, J., Grunow, A. M., Stump, E., Pecha, M., & Valencia, V. A. (2018), **[https://repository.arizona.edu/bitstream/handle/10150/627885/697036.pdf?sequence=1&isAllowed=y Correlation and Late-Stage Deformation of Liv Group Volcanics in the Ross-Delamerian Orogen, Antarctica, from New U-Pb Ages.]**, The Journal of Geology, 126(3), 307-323

• Anne Grunow, John Encarnacion, and Tim Paulsen, **[https://www.nsf.gov/geo/opp/antarct/ajus/nsf9828/9828html/a9.htm New geologic constraints on basement rocks from the Shackleton Glacier region]**, Byrd Polar Research Center, Ohio State University, Columbus, Ohio 43210

## קישורים חיצוניים
* הר פיירווד'ר באתר הגאזט האנטארקטי של ממשלת ניו זילנלד
* הר פיירווד'ר באתר הגאזט האנטארקטי המשווה SCAR של ממשלת אוסטרליה
* הר פיירווד'ר באתר peakery (מרחקים לאתרים סמוכים)

## הערות שוליים

פיירווד'ר
פיירווד'ר
Follow Your Fire

"**Follow Your Fire**" הוא סינגל של הלהקה האירית קודאליין. השיר יצא, על ידי בי-יוניק רקורדס, ב-23 במרץ 2018 כסינגל השני מתוך אלבום האולפן השלישי של הלהקה, *Politics of Living*. השיר נכתב על ידי קודאליין, ג'וני מקדייד וסטיב מק והופק על ידי סטיב מק.

נכון לאוקטובר 2021, השיר הושמע למעלה מ-56 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה בערוץ היוטיוב של הלהקה ב-23 במרץ 2018. נכון לאוקטובר 2021, הווידאו קליפ נצפה למעלה מ-29 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קודאליין
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:בלדות פופ
קטגוריה:בלדות רוק
קטגוריה:שירי פופ רוק
Musik

"**Musik**" (בעברית: "**מוזיקה**") הוא סינגל שהוקלט על ידי הזמרת האוסטרית מריאנה מנדט, וייצג את אוסטריה באירוויזיון 1971. השיר נכתב על ידי ריצ'רד שונהרז ומנואל ריגוני, ובוצע בשפה הגרמנית.

## על השיר
בשנת 1971 בחרה רשות השידור האוסטרית את מנדט לייצוג המדינה בתחרות האירוויזיון, שהתקיימה בעיר דבלין. שמו של השיר רומז על תוכנו, שכן הוא חג סביב מוזיקה, צלילים וכלי נגינה. אולם בביצועה, מנדט מדגישה את ההיבט המסחרי של תעשיית המוזיקה המודרנית, המצועצעת והמבזה.

## באירוויזיון
ב-3 באפריל 1971 בוצע השיר על ידי מנדט באירוויזיון. הוא שובץ ראשון בסדר ההופעות, לפני מלטה. בסופה של התחרות דורג במקום ה-16 עם 66 נקודות.

## הערות שוליים

קטגוריה:שירי אירוויזיון 1971
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על מוזיקה
קטגוריה:סינגלים בהוצאת קולומביה רקורדס
מרקיניוס (2003)

**מרקוס ויניסיוס אוליביירה אלנקר** (בפורטוגזית: **Marcus Vinicius Oliveira Alenca**; נולד ב-7 באפריל 2003 בברזיל), המוכר בקיצור כ**מרקיניוס** (**Marquinhos**), הוא כדורגלן ברזילאי המשחק בעמדת קשר הכנף בקבוצת קרוזיירו מליגת העל הברזילאית.

## קריירת מועדונים
### סאו פאולו
מרקיניוס גדל במחלקת הנוער של סאו פאולו. ב-11 ביולי 2021 ערך את הופעת הבכורה שלו במועדון, בניצחון 0–1 על באהיה במסגרת המחזור ה-11 בליגת העל הברזילאית לעונת . ב-14 ביולי ערך את הופעת הבכורה שלו בגביע ליברטדורס, בתיקו 1-1 נגד ראסינג קלוב במסגרת המשחק הראשון בשלב שמינית הגמר של הטורניר לעונת 2021. ב-21 ביולי הבקיע את שער הבכורה שלו במועדון, בניצחון 1–3 על ראסינג קלוב במסגרת משחק הגומלין בשלב שמינית הגמר של הטורניר.

### ארסנל
ב-13 ביוני 2022 חתם מרקיניוס על חוזה ארוך טווח בארסנל. ב-31 בינואר 2023 הושאל לנוריץ' סיטי עד לסוף העונה. ב-12 באוגוסט 2023 הושאל לנאנט לעונה אחת. ב-15 בפברואר 2024 חזר לברזיל והושאל לפלומיננסה. ב-9 בינואר 2025 הושאל לקרוזיירו.

## נבחרות ברזיל
שיחק בשתי נבחרות הנערים של ברזיל עד גיל 16 ועד גיל 17.

שיחק במדי נבחרת ברזיל בכדורגל עד גיל 20 במונדיאליטו 2023, שם הגיעה הנבחרת לרבע הגמר והודחה על ידי נבחרת ישראל בכדורגל עד גיל 20.

## תארים
;סאו פאלו
* אליפות סאו פאולו: 2021

**ארסנל**
* מגן הקהילה: 2023

;פלומיננסה
* רקופה סודאמריקאנה: 2024

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני ארסנל
קטגוריה:כדורגלני נוריץ' סיטי
קטגוריה:כדורגלני נאנט
קטגוריה:כדורגלני פלומיננסה
קטגוריה:כדורגלני קרוזיירו
קטגוריה:ברזילאים שנולדו ב-2003
לאסינה סינאיוקו

**לאסינה סינאיוקו** (בצרפתית: **Lassine Sinayoko**; נולד ב-8 בדצמבר 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אוסר ובנבחרת מאלי.

## קריירת מועדונים
סינאיוקו החל לשחק בקבוצת המילואים של אוסר בשנת 2017. ב-29 ביוני 2019 חתם על חוזה מקצועני ראשון במועדון. ב-10 באפריל 2021 ערך את הופעת הבכורה שלו בקבוצה הראשונה של המועדון, בניצחון 0–4 על ניור במסגרת המחזור ה-32 בליגה הצרפתית השנייה לעונת . בסך הכל ערך שתי הופעות ליגה בעונה זו.

## קריירה בינלאומית
ב-16 באוגוסט 2021 זומן סינאיוקו לראשונה לסגל נבחרת מאלי. ב-6 בספטמבר הוא ערך את הופעת הבכורה שלו בנבחרת, בתיקו 0-0 נגד נבחרת אוגנדה במסגרת מוקדמות מונדיאל 2022.

נכלל בסגל נבחרת מאלי לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני אוסר
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מאלים שנולדו ב-1999
לימוד מקרא בלילה

**לימוד [[מקרא]]** במהלך ה**[[לילה]]** נאסר בידי חלק מהמקובלים, ובראשם האר"י, ובידי הפוסקים שהושפעו מהם. לשיטה זו, את התורה שבכתב יש ללמוד רק במהלך היום, ואילו בלילה יש ללמוד תורה שבעל פה בלבד. טעמיו של האיסור מעוגנים בקבלה ובתורת ארבעת העולמות.

## מקור האיסור
מקור האיסור הוא בכתבי האר"י שכתב תלמידו רבי חיים ויטאל:

עוד קודם לאר"י, כתב רבי מנחם רקנאטי שתורה שבכתב יש ללמוד ביום ותורה שבעל פה בלילה. אולם, הוא אינו מזכיר נימוק קבלי לקביעה זו, ומבסס אותה על מדרש פרקי דרבי אליעזר המספר שמשה רבנו למד בהר סיני את התורה שבכתב בימים ואת התורה שבע"פ בלילות:

## סימוכין
האחרונים מצאו לקביעת האר"י סימכין ורמזים שונים בדברי חז"ל במדרשים:
* בתרגום הארמי לשיר השירים על הפסוק "דודי צח ואדום": "בכן שריאת כנישתא דבית ישראל למשתעי בשבחיה דמרי עלמא, וכן אמרת, רעותי למפלח ביממא דעטיף באצטלא כתלג חיור, ועסיק בעשרים וארבע ספרין דאורייתא ופתגמי נבואה וכתיבי. ובלילה עסיק בשיתא סדרי משנה.
* במדרש תנחומא (סוף פרשת כי תשא סימן לו) .
* פרקי דרבי אליעזר (פרק מו): .

## בהלכה
הברכי יוסף הזכיר איסור זה, המשנה ברורה לא הביא את האיסור בספר עצמו, אך בשער הציון נאמר: "כתב בבה"ט שאין לקרוא מקרא בלילה, ובפמ"ג משמע דיכול לקרוא מקרא". בסיום דבריו הוא כותב כך: .

מספר פוסקים סברו שאיסור זה נסתר ממעשים המוזכרים בתלמוד, ועל כן אין הלכה כהאר"י.

הראי"ה קוק (כמו גם פוסקים נוספים) העיר כי לא ראוי שחומרא באיסור זה תגרום לביטול תורה:
.

## הכלול באיסור זה
רבים כתבו שהאיסור נאמר רק למי שבקיא בתורה שבעל פה ויכול ללמוד אותה בלילה במקום מקרא, אך מי שאינו יודע ללמוד אלא מקרא יכול ללמוד מקרא בלילה, ועדיף שלא לגרום לביטול תורה.

פוסקים רבים הגבילו את זמן האיסור: בליל שבת ויום טוב התירו כל הפוסקים ללמוד מקרא. בדברי האר"י נכתב שבליל שישי מותר לקרא כ"ו פסוקים של חק לישראל, והיסוד ושורש העבודה (שָם) למד מכך שכלל האיסור אינו אמור בליל שישי, הרב יעקב משה הלל חלק על דבריו וכתב שההתר הוא רק לפסוקים אלו. יש שהתירו גם במוצאי שבת, לכל הפחות עד לאחר מלווה מלכה. המלבי"ם כתב שמותר ללמוד מקרא אף בליל חמישי. ברם הרב עובדיה יוסף והרב אליעזר ולדינברג הסבירו שכוונתו ליום חמישי בלילה, כלומר ליל שישי.

היסוד ושורש העבודה (שער הניצוץ פרק ב) התיר לקרא מקרא בצורה שמפרש לעצמו את הנלמד מילה במילה, פוסקים אחרים התירו גם כשמפרש בצורה כללית, הרב יעקב הלל ביאר שכשמפרש את הנלמד מוגדר כתורה שבעל פה.

הרש"ש כתב שבכלל האיסור אף נ"ך, היפה ללב כתב שאיסור זה נאמר רק על חמישה חומשי תורה ולא על נ"ך.

### תהלים
מספר דעות נכתבו בספרי הפוסקים לגבי קריאת תהלים בלילה:
* רבי משה זכות כתב להתיר לקרוא תהלים בלילה.
* מספר פוסקים התירו לקרוא תהלים בלילה במניין.
* החיד"א הביא בשם הרש"ש שייתכן שיש להתיר לקרוא תהלים ויש להחמיר.
* רבי יעקב ניניו ורבי חיים פלאג'י כתבו שמותר לקרוא תהלים לאחר חצות הלילה, וכך הקלו פוסקי דורנו.

## לקריאה נוספת
* הרב עובדיה יוסף, שו"ת **[[יביע אומר]]**, חלק ו או"ח סימן ל.
* 

## הערות שוליים

קטגוריה:מצוות תלמוד תורה
קטגוריה:קבלה
Brother

"**Brother**" (בעברית: **אח**) הוא סינגל של הלהקה האירית קודאליין. הוא נכתב על ידי ג'ייסון בולנד, וינסנט מיי, קורי סנדרס, ג'ון מגווייר, מארק פרנדרגסט, אלכס דייוויס וסטיבן גריגן, והופק על ידי טו אינץ' פאנץ וסטיבן האריס. השיר יצא, על ידי בי-יוניק רקורדס, ב-23 ביוני 2017, כסינגל מוביל מתוך אלבום האולפן השלישי של הלהקה *Politics of Living*.

השיר הגיע למקום השמיני במצעד 20 הסינגלים המקומיים באירלנד.

נכון לאוקטובר 2021, השיר הושמע למעלה מ-139 מיליון פעמים בספוטיפיי.

## הוצאה וקידום
ב-15 ביוני 2017, הלהקה הוציאה טיזר לשיר, יחד עם תאריך הוצאתו ושמו.

## וידאו קליפ
הווידאו קליפ, שבוים על ידי סטיבי ראסל, יצא בערוץ היוטיוב של הלהקה ב-23 ביוני 2017. נכון לאוקטובר 2021, הווידאו קליפ נצפה למעלה מ-52 מיליון פעמים.

רובין מאריי, מ-*Clash*, תיאר את הווידאו קליפ כ-"פרשה מרגשת, נוגעת ללב, רגשית ישירה, שנכנסת לגרעין השיר". רוב קופסי, מחברת המצעדים הרשמית, הגדיר את הווידאו קליפ כ-"רגשי".

## ביקורת
רובין מאריי, מ-*Clash*, כתב כי: "ל-'Brother' יש את כל המרכיבים המרכזיים של קודאליין - מילים מרגשות ומקהלה דואגת". רוב קופסי, מחברת המצעדים הרשמית, אמר כי ההפקה של טו אינץ' פאנץ וסטיבן האריס היא "הפקה חדשה", וכתב שהשיר הוא "[השיר] המרגש והרגשי של קודאליין שכנראה כבר תכירו".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קודאליין
קטגוריה:שירים באנגלית
ריצ'רד פול אוונס

**ריצ'רד פול אוונס** (באנגלית: **Richard Paul Evans**; נולד ב-11 באוקטובר 1962) הוא סופר אמריקאי שספריו נכנסו לרשימת רבי-המכר של הניו יורק טיימס.

ריצ'רד פול אוונס נולד בגדל בסולט לייק סיטי. הוא סיים אוניברסיטת יוטה בשנת 1964 והחל לעבוד בתחום הפרסום. בזמן הפנוי הוא כתב סיפורי חג מולד לילדים. ריצ'רד פול אוונס לא הצליח למצוא סוכן שיוציא לאור את הספר ולכן הוציא לאור את הספר באופן עצמאי בשנת 1993. הספר זכה להצלחה מקומית.

בשנת 1994 הספרו The Christmas Box hit #2 נכלל ברשימת רבי-המכר של הניו יורק טיימס. הוא חתם על חוזה עם "סיימון אנד שוסטר" ששלמו לו 4.2 מיליון $ על הספרים העתידיים. בשנת 1995 יצא לאור מחדש ספרו הראשון והגיע למקום הראשון ברשימת ניו יורק טיימס. באותה שנה על בסיס הספר צולם סרט בו השתתפו ריצ'רד תומאס ומורין או'הרה.

בשנת 1996 על בסיס ספרו Timepiece צולם סרט טלוויזיה ובהמשך צולמו סרטים נוספים. בשנת 2011 הוא פרסם ספר "הרפתקאותיו של מייקל ויי: האסיר מתא 25" שהיה הספר הראשון בסדרה של מייקל ויי. בסדרה זו נכתבו שבעה ספרים.

בשנת 2022, ספרו "יומנה של נואל" עובד לסרט של נטפליקס. 

ריצ'רד אוונס כתב יותר מ-40 ספרים, שעיקר מבוססים על נושאי נוצרות וערכי המשפחה. הספרים זכו במספר פרסים.

## קישורים חיצוניים
* 

* רשימת ספרים ופרסים באתר שלסיימון אנד שוסטר

קטגוריה:בוגרי אוניברסיטת יוטה
קטגוריה:סופרי ילדים ונוער אמריקאים
קטגוריה:אמריקאים שנולדו ב-1962
סידנהם אדוארדס

**סידנהם אדוארדס** (באנגלית: **Sydenham Teast Edwards**; 1768 – 8 בפברואר 1819) היה מאייר של צמחים, ציפורים ובעיקר נודע בפרסום ספר מאויר על גזעי כלבים בבריטניה.

## ביוגרפיה
אדוארדס נולד בשנת 1768 באוסק, מונמות'שייר, בנו של לויד פיטל אדוארדס, מנהל בית ספר ומנגן עוגב, ואשתו, מרי ריס, אחותו של הכומר, ריצ'רד ריס, שהשיא אותם ב-26 בספטמבר 1765. בנו הנוסף ריצ'רד ריס היה רופא מצטיין וכתב מספר עבודות בנושא רפואה.

לאדוארדס הצעיר היה כישרון מלידה לרישום וציור ובגיל 11 העתיק לוחות של ציורי צמחים להנאתו. מר דנמן ראה בשנת 1779 כמה מעבודותיו של אדוארדס. בהיותו חבר של הבוטנאי ויליאם קרטיס שפרסם כמה ספרים בוטניים וייסד מגזין בוטני חשוב, סיפר לו על הילד. קרטיס הכשיר את אדוארדס הן בוטניקה והן באיור בוטני.

אדוארדס ייצר ציורי צמחים בקצב גדול: בין השנים 1787–1815 הוא ייצר למעלה מ-1,700 צבעי מים למגזין הבוטני בלבד. הוא אייר את האנציקלופדיה לגזעי כלבים בבריטניה שמכילה 1800 איורים של כלבים. כמו כן אייר במקביל כתבי עת בוטנאיים. הוא גם סיפק ציורים לאנציקלופדיות כמו Pantologia ו-Cyclopædia של ריס. הוא השלים מספר איורי תוכים בין השנים 1810–1812 שנרכשו על ידי אדוארד סמית-סטנלי, הרוזן מדרבי. אדוארדס נבחר כעמית האגודה הלינאית של לונדון בשנת 1804.

עבודתו של אדוארדס עוררה השראה לקישוטי קרמיקה שנעשו על ידי מספר קדרים מרכזיים באותה תקופה.

הוא נקבר בכנסיית צ'לסי הישנה, לונדון.

באנדרטת זיכרון בכנסייה בה נקבר, כתוב כי היה "מגדיר נאמן של הטבע, מעטים שווים לו, אף אחד לא הצטיין כמוהו". המצבה נהרסה בהפצצות במלחמת העולם השנייה, אך הוחלפה.

## גלריה

קובץ:Sydenham Edwards03.jpg
קובץ:Sydenham Edwards04.jpg
קובץ:Sydenham Edwards66.jpg
קובץ:Sydenham Edwards57.jpg
קובץ:The Botanical Magazine, Plate 167 (Volume 5, 1792).png
קובץ:A waxwing (Ampelis garrulus). Coloured engraving, ca. 1808, Wellcome V0022190.jpg
קובץ:Iris florentina Sydenham Edwards.jpg


## קישורים חיצוניים

## הערות שוליים

קטגוריה:בוטנאים בריטים
קטגוריה:מאיירים בריטים
קטגוריה:מאיירים מדעיים
קטגוריה:מאיירים בוטניים
קטגוריה:בריטים שנולדו ב-1768
קטגוריה:בריטים שנפטרו ב-1819
שורש 93

**שורש 93**, או **ניוּ בּוּ** (בסינית: **牛部**, פיניין: **Niú bù**) הוא השורש התשעים ושלושה של הכתב הסיני. פירושו "**[[בקר הבית|פרה]]**", והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 233 תווים (מתוך 49,030) שניתן למצוא תחת שורש זה.

כאשר השורש מרכיב תו סיני יחד עם שורשים ומופיע בצד שמאל, הוא יהיה מהצורה:牜 (שבה גם סדר הקווים משתנה).

## התפתחות

קובץ:牛-oracle.svg|השורש בכתב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:牛-bronze.svg|השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:牛-bigseal.svg|הצורה בכתב החותם הגדול (דָאגְ'ווָאן, 大篆; פיניין: Dàzhuàn) לפני מעל 2,000 שנה
קובץ:牛-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+725B

קטגוריה:שורשים (כתב סיני)
ישראל ברלין

**ישראל זכרוביץ' ברלין** (ברוסית: **Израил (Израиль) Захарович Берлин**; 1886 – אחרי 1920) היה היסטוריון רוסי, עורך שותף ב"יברייסקיה אנציקלופדיה".

## ביוגרפיה
יליד פולאצק. בשנת 1902 היה בישיבה בלובביץ'.

לאחר 1917 לקח חלק פעיל בפעילות השלטונות הבולשביקים בפטרוגרד, שסייעו במיוחד לפיתוח עבודה בקרב היהודים.

בשנת 1919 פרסם מונוגרפיה מחקרית על גורל היהודים ברוסיה "גורלו ההיסטורי של העם היהודי בשטח המדינה הרוסית".

## עבודות נבחרות

* *Берлин И. З.* Авраам Яковлевич Гаркави — к пятидесятилетнему юбилею его научно-литературной деятельности // Еврейская старина. — 1910. — Окт.-дек. — С. 592—598.
* *Берлин И. З.* Сказание об Иване Грозном и о разгроме еврейской общины в Полоцке // Еврейская старина. — 1915. — Вып. 2.
* *Берлин И. З.* Евреи в Южной Руси до образования Русского государства // История евреев в России. Т. II/I. — М., 1921. — С. 1-84.
* *Берлин И. З.* Евреи в Южной Руси в эпоху Киевского и Галицко-Волынского государства // История евреев в России. Т. II/I. — М., 1921. — С. 113—154.


## הערות שוליים

קטגוריה:היסטוריונים יהודים רוסים
קטגוריה:ילידי 1886
קטגוריה:נפטרים ב-1920
סוק"ק אלכסונים

ממוזער|250px|סוק"ק אלכסונים
**סוק"ק אלכסונים** הוא וריאנט של סודוקו, אשר בדומה לווריאנט סוק"ק, מכיל אלמנטים של קאקורו.

בסוק"ק אלכסונים, בנוסף לחוקי הסודוקו הרגילים, ניתנים סיכומי הספרות המוצבות על חלק מהאלכסונים של ריבועי המשנה (בני 9 משבצות), נתון נוסף המקל על מציאת הספרות שיש להציב בכל משבצת.

סוק"ק אלכסונים משלב אלמנטים של סודוקו ושל קאקורו ומכאן שמו: סודוקו וקאקורו ובקיצור "סוק"ק". אין קשר בינו ובין סודוקו אלכסונים.

## קישורים חיצוניים
* סוק"ק

קטגוריה:סודוקו
סחלין (מועדון ספורט מקצועני)

**סחלין** (ברוסית: **Сахали́н**) הוא מועדון ספורט מקצועני, שנוסד בספטמבר 2014 ומאגד שלוש קבוצות מקצועניות בענפי ספורט שונים: כדורגל, הוקי וכדורעף.

## היסטוריה
מועדון הספורט המקצועני "סחלין" נוסד בשנת 2014 ביוזמת ממשלת מחוז סחלין כדי לאחד שלושה מועדוני ספורט בענפי כדורעף נשים, הוקי וכדורסל.

## מועדוני ספורט
### כדורגל
* סחלין

### כדורסל
* סחלין

### כדורעף נשים
* סחלין

## קישורים חיצוניים

* 

* סחלין, באתר sakhalin.biz

## הערות שוליים

קטגוריה:2014 ברוסיה
קטגוריה:יוז'נו-סחלינסק: ספורט
קטגוריה:רוסיה: מועדוני ספורט
קטגוריה:אגודות ספורט
קטגוריה:סחלין
קטגוריה:מחוז סחלין
וולק

**וולק** הוא שם משפחה. משמעות המילה וולק בשפה הרוסית ובשפות סלאביות נוספות היא זאב.

קטגוריה:שמות משפחה
קטגוריה:שמות משפחה אשכנזיים
בית הכנסת אל-מצריון

250px|ממוזער|שמאל|חזית בית הכנסת
**בית הכנסת אל-מצריון** (נקרא גם **בית הכנסת אל-אסתאד**) היה בית כנסת בקהיר שבמצרים.

## בית הכנסת
בית הכנסת נבנה בשכונת היהודים (חארת אל-יהוד) בקהיר. מועד בנייתו איננו ידוע, אך ההנחה היא כי הוא נבנה במאה ה-10. קיימות עדויות מהמאה ה-11 המתייחסות אליו כמבנה פעיל.

שם בית הכנסת, אל-מצריון, מעיד על חשיבות המקום לקהילת מצרים כולה. שמו האחר ניתן לו במאה ה-16, כנראה לאחר שב-1545 הורו השלטונות לסגור אותו וכך עמד 40 שנה, עד שב-1585 התיר השליט המקומי אברהים פאשא לפתוח אותו. כינויו של פאשא היה אל-אסתאד ("האדון") וכהוקרה למעשהו ניתן השם לבית הכנסת.

בית הכנסת שימש כמקום התפילה המרכזי והייצוגי של היהודים בשכונה. התקיימו בו תפילות מרכזיות ובו נכנסו לתפקידם רבני מצרים. על פי עדות מסוימת נשתמר בו כתב יד מיוחד של התורה, שנקרא "סמבטיון".

בית הכנסת היה מבנה מלבני בגובה של שתי קומות. חזיתותיו החיצוניות היו מעוצבות בפשטות. בשתי חזיתות האורך היו שתי שורות של ארבעה חלונות מקושתים (16 בסך הכל) ובהם תריסי עץ. בתוכו התנשאה מעל מפלס הקרקע גלריה בצורת האות ח', ששימשה כעזרת הנשים. 

במחצית המאה ה-19 שופץ בית הכנסת ובשלהי אותה מאה שופץ שוב. בשיפוצים אלו הוכנסו למבנה המקורי שלו מרכיבים אירופיים מודרניים שונים שנבנו בהדר רב. בין עמודי התמך של הגלריה נקבעו קשתות דקורטיביות. להיכל ניתנה צורה של חצי משושה ולבימה צורת מתומן, ובשניהם נקבעו עמודים ומעקות משיש. שני גרמי מדרגות קצרים העפילו אל הבימה והעמודים בה חוברו בלוחות שיש לכעין כתר מעליה. קשתות נקבעו גם מעל לעמודי ההיכל. אולם התפילה הואר בנברשות צבעוניות. על רצפת עזרת הנשים הונחו מחצלות ושטיחים.

מבנה בית הכנסת היה קיים עד 1975. באותו מועד נאלצה קהילת קהיר למכור אותו מסיבות כספיות. בהמשך נהרס המבנה ועל מקומו נבנה מבנה אחר.

## לקריאה נוספת
* יורם מיטל, '''אתרים יהודיים במצרים''', ירושלים: מכון בן צבי לחקר קהילות ישראל במזרח, 1995

## הערות שוליים

אל-מצריון
קטגוריה:מבנים שנהרסו
גאורג דיוניסיוס אהרט

**גאורג דיוניסיוס אהרט** (בגרמנית: **Georg Dionysius Ehret**; 30 בינואר 1708 – 9 בספטמבר 1770) היה בוטנאי ואנטומולוג הידוע באיוריו הבוטניים.

## ביוגרפיה
אהרט נולד בגרמניה לפרדיננד כריסטיאן אהרט, גנן ושרטט מוכשר, ואנה מריה אהרט.

הוא החל את עבודתו כשוליה של גנן ליד היידלברג, והפך לאחד האמנים הבוטניים האירופאים המשפיעים ביותר בכל הזמנים. האיורים הראשונים שלו היו בשיתוף פעולה עם קארולוס ליניאוס וג'ורג' קליפורד בשנים 1735–1736. קליפורד, היה בנקאי הולנדי עשיר ומנהל חברת הודו המזרחית ההולנדית וכן בוטנאי נלהב עם אוסף גדול של צמחים. הייתה לו אפשרות למשוך את כשרונותיהם של בוטנאים כמו ליניאוס ואמנים כמו אהרט. באחוזת קליפורד, הם ייצרו את "הורטוס קליפורטיאנוס" בשנת 1738, יצירת מופת של ספרות בוטנית מוקדמת.

אהרט עבר לאנגליה, שם קידם אותו סר האנס סלואן.

"אף שהוא לא חקק באופן אובססיבי את מה שראה, הוא גם לא הרשה לתחושת הציור והעיצוב של הפרחים להסיח את דעתו מהיסודות של מבנה הצמחים", ציין וילפריד בלאנט בספרו: אמנות האיור הבוטני.

לעבודתו של אהרט באנגליה היה ביקוש רב. תחריטים שנעשו על פי ציוריו הבוטניים מאיירים את עבודותיו של מארק קטסבי על הצומח של המושבות האמריקאיות. תחריטים מסדרת Plantae et Papiliones Rariores, 1748–59, מצאו את דרכם אל עבודת חרסינה של צ'לסי. עבור פיליפ מילר הוא אייר רבים מהצמחים המרהיבים יותר שהיו בטיפוח בגן הבוטני של צ'לסי.

אהרט היה בצמרת המקצוע שלו בשנת 1768 כאשר הבוטנאי הצעיר ג'וזף בנקס חזר מלברדור וניופאונדלנד עם הדוגמאות הבוטניות שיצרו לו את המוניטין המקצועי, והוא פנה לאהרט להכין ציורים מהאוסף.

ניתן למצוא את יצירות האמנות המקוריות של אהרט במוזיאון להיסטוריה של הטבע בלונדון, בגני קיו בלונדון, בחברה המלכותית, ספריית לינדלי בחברה המלכותית לגננות, מוזיאון ויקטוריה ואלברט, בספריית האוניברסיטה של ארלנגן, בספרית הגן הבוטני של ניו יורק ועוד.

## גלריה

קובץ:Cedar (Cedrus sp.); tree with separate segments of cones and Wellcome V0042998.jpg
קובץ:Ficus carica L, 1771.jpg
קובץ:Fig (Ficus carica L.); 57 segments of flowers and fruits at Wellcome V0043000.jpg
קובץ:Christoph Jakob Trew - Plantae selectae quarum imagines ad exemplaria naturalia Londini - 1765 - 004.jpg
קובץ:Christoph Jakob Trew - Plantae selectae quarum imagines ad exemplaria naturalia Londini - 1765 - 012.jpg


## קישורים חיצוניים

## הערות שוליים

קטגוריה:מאיירים גרמנים
קטגוריה:מאיירים בריטים
קטגוריה:מאיירים בוטניים
קטגוריה:בוטנאים גרמנים
קטגוריה:בוטנאים בריטים
קטגוריה:ילידי 1708
קטגוריה:נפטרים ב-1770
שרמין שחריוואר

**שרמין שחריוואר** (בגרמנית: **Shermine Shahrivar**; נולדה ב-17 בספטמבר 1982) היא דוגמנית גרמנייה ממוצא פרסי.

שרמין שחריוואר נולדה בטהראן. כאשר היא הייתה בת שנה משפחתה עברה לגרמניה בה היא התגוררה עם אחיה. שחריוואן גדלה בגרמניה ודוברת חופשי גרמנית ופרסית. היא סיימה לימודי אוניברסיטה במדעי החברה.

בשנת 2004 שחריוואר זכתה בתואר מיס גרמניה ובעקבות כך נשלחה להשתתף בתחרויות מיס אירופה. בתחרות של שנת 2005 היא זכתה במקום הראשון (סגניתה הראשונה הייתה נציגת ארמניה לוסין טובמסיאן.

בעקבות זכייתה שחריוואר הוזמנה להנחות תוכנית טלוויזיה. היא למדה משחק במכון לי סטרסברג לתיאטרון ולקולנוע ושיחקה במספר סרטי קולנוע.

כל זה במקביל לקריירה כדוגמנית.

## קישורים חיצוניים

* פרופיל דוגמנות

קטגוריה:דוגמניות גרמניות
קטגוריה:משתתפות בתחרות מיס אירופה
קטגוריה:מהגרים מאיראן לגרמניה
קטגוריה:גרמניות שנולדו ב-1982
Snyk

**Snyk** היא חברת אבטחת מידע ישראלית-בריטית, העוסקת באבטחה של תוכנה המבוססת על רכיבי קוד פתוח.

## היסטוריה
החברה הוקמה ב-2015 על ידי יוצאי יחידה 8200: גיא פודחרני, אסף חפץ ודני גרנדר. החברה החלה את פעילותה בתל אביב ובלונדון, ובהמשך עבר מטה החברה לבוסטון שבארצות הברית, ושם נמצאים מרבית עובדיה. השלוחה הישראלית של החברה היא סניק ישראל בע"מ. מנכ"ל החברה מאז הקמתה היה גיא פודחרני, וביוני 2019 החליף אותו בתפקיד זה פיטר מקיי, מראשוני המשקיעים בחברה, ופודחרני מונה לנשיא החברה. בשונה ממרבית חברות אבטחת המידע, קהל היעד של סניק הוא מפתחי תוכנה, להם היא מספקת כלים לאיתור חולשות אבטחה ברכיבי קוד פתוח שקיבלו, ולפתח יישומים מאובטחים.

### רכישות
* באוקטובר 2020 רכשה החברה את חברת DeepCode.
* בינואר 2021 רכשה החברה את חברת Manifold, ועובדי החברה הנרכשת השתלבו ב-Snyk.
* במאי 2021 רכשה החברה את חברת FossID.
* באוקטובר 2021 רכשה החברה את חברת CloudSkiff.
* ביוני 2023 רכשה החברה את הסטארט-אפ הישראלי Enso Security.

### גיוס הון
בשנת 2016 גייסה החברה גיוס ראשוני בסך שלושה מיליון דולר.

במרץ 2018 גייסה החברה שבעה מיליון דולר.

בספטמבר 2018 גייסה החברה 22 מיליון דולר.

בספטמבר 2019 גייסה החברה 70 מיליון דולר.

בינואר 2020 גייסה החברה 150 מיליון דולר לפי שווי של מיליארד דולר, ובכך הפכה לחד-קרן.

בספטמבר 2020 גייסה החברה 200 מיליון דולר לפי שווי של 2.6 מיליארד דולר.

במרץ 2021 גייסה החברה 175 מיליון דולר, ובנוסף רכשו משקיעים 125 מיליון דולר מהמייסדים והעובדים.

בספטמבר 2021 גייסה החברה 300 מיליון דולר לפי שווי של 8.5 מיליארד דולר, ובנוסף משקיעים קיימים רכשו מניות ב-230 מיליון דולר מעובדים וממשקיעים אחרים.

בדצמבר 2022 גייסה החברה 196 מיליון דולר לפי שווי של 7.4 מיליארד דולר, בין השאר מקרן ההשקעות של קטר (Qatar Investment Authority).

## קישורים חיצוניים
* 


* Winston Thomas, Why We Need to Reimagine Security for Cloud-Native, CDOTrends, September 03, 2021

## הערות שוליים

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2015
מיקי גידון

**מיקי גידון-גידעון** (נולד ב-8 באוגוסט 1972) הוא נוירוכירורג ישראלי, מנהל מחלקה נוירוכירורגיה ילדים ב. הוביל בהצלחה את צוות הרופאים, בניתוח הראשון שבוצע בישראל להפרדת תאומות, שנולדו מחוברות בראשן.

## ביוגרפיה
גידון נולד וגדל בטהרן, איראן בן אמצעי מבין שלושה אחים. עם סיום לימודיו בתיכון, בשנת 1990, ברח מארץ הולדתו במשאית בעזרת מבריחי סמים בקבוצה של כ-20 יהודים ועלה לישראל. הוא התגורר במרכז קליטה בגילה שבירושלים. אביו נפטר באיראן בשנת 1996 ושנה לאחר מכן, ב-1997 עלתה אימו לישראל (נפטרה בשנת 2015). עם סיום לימודי העברית באולפן התחיל ללמוד הנדסת מכונות באוניברסיטת בן-גוריון בנגב כעתודאי. לאחר 5 סמסטרים עזב את הלימודים והתגייס לצה"ל. בשנת 1995 החל ללמוד רפואה באוניברסיטת בן-גוריון. בשנת 2003 השלים תואר שני במנהל עסקים באוניברסיטת בן-גוריון.

במהלך לימודי הרפואה, הקים את הקורס ללימודי פרסית לתלמידי תואר ראשון ושני בלימודי המזרח התיכון באוניברסיטת בן-גוריון. אבי יששכרוף היה בין תלמידיו.

בשנת 2005 החל בהתמחות בנוירוכירורגיה ב ובשנת 2011 קיבל תעודת מומחה בנוירוכירורגיה. סיים בהצלחה את מבחני ההתמחות של האיגוד האירופאי לנוירוכירורגיה - EANS.

בשנת 2014 עשה השתלמות בנוירוכירורגיה ילדים בבית חולים לילדים בסינסינטי, ארצות הברית וסיים את השתלמות האיגוד האירופאי בנוירוכירורגיה ילדים - ESPN.
בשנים 2018–2019 עבר השתלמות בניתוחי אפילפסיה בילדים בבית חולים רוטשילד בפריז, צרפת. משנת 2017 מנהל את יחידת נוירוכירורגיה ילדים במרכז הרפואי סורוקה.
ב-2 בספטמבר 2021 הוביל את הצוות שהשתתף בניתוח להפרדת תאומות סיאמיות, המחוברות בראשן לראשונה בישראל. הניתוח עבר בהצלחה רבה וזכה לפרסום בישראל ומחוצה לה.

גידון משמש כיועץ רפואי לחברות Startup בתחום ה-BioMed בעיקר בתחום הרובוטיקה הרפואית, מכשור רפואי ובריאות דיגיטלית. הוא מרצה באוניברסיטת בן-גוריון בפקולטה לרפואה והנדסה ביו-רפואית וכמו כן מרצה בכיר להנדסת ביוטכנולוגיה במכללת בראודה להנדסה.

## חיים אישיים
מיקי גידון נשוי לשגית בכר, דוברת הסינפונייטה הישראלית באר שבע. הם הורים לשני ילדים ומתגוררים בעומר.

## קישורים חיצוניים
* 
* 

## הערות שוליים

קטגוריה:נוירוכירורגים ישראלים
קטגוריה:סגל המרכז הרפואי האוניברסיטאי סורוקה
קטגוריה:ישראלים ילידי איראן
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:עומר: אישים
קטגוריה:עולים בשנות ה-1970
קטגוריה:ישראלים שנולדו ב-1972